open-index/open-wikipedia-markdown huggingface dataset:
Don Black

**Don Black**, oik. **Donald Blackstone** (s. 21. kesäkuuta 1938 Lontoo), on englantilainen sanoittaja ja teatterikäsikirjoittaja. Hänet tunnetaan muun muassa James Bond -tunnuskappaleiden sanoittamisesta sekä hänen työstään brittiläisen säveltäjä Andrew Lloyd Webberin kanssa.

## Elämä ja ura
Lontoon Hackneystä kotoisin oleva Black aloitti uransa stand up -koomikkona. Sanoittajana hänen debyyttinsä oli John Barryn West End -musikaali *Billy*. Vuonna 1966 Barryn ja Blackin kappale ”Born Free” voitti parhaan laulun Oscar-palkinnon. Michael Jacksonin esittämä vuoden 1972 kappale ”Ben” nousi Britanniassa listaykköseksi ja palkittiin seuraavana vuonna parhaan laulun Golden Globe -palkinnolla.

Black sanoitti Lloyd Webberin musikaalit *[[Tell Me on a Sunday]]*, *[[Sunset Boulevard (musikaali)|Sunset Boulevard]]* ja *[[Aspects of Love]]*. *Sunset Boulevardista* hän voitti parhaan käsikirjoituksen ja parhaan sanoituksen Tony-palkinnot.

Black sanoitti musiikkia yhdysvaltalaisen Quincy Jonesin säveltämälle *[[Riehakas ryöstö]]* (engl. *The Italian Job*) -elokuvan musiikkiraidalle vuonna 1969. Yhteensä hän on sanoittanut urallaan yli sata elokuvamusiikkikappaletta. Muita Blackin musiikkia sisältäviä elokuvia ovat muun muassa *[[Kova kuin kivi (vuoden 1969 elokuva)|Kova kuin kivi]]* (1969), *[[Vaaleanpunainen pantteri iskee jälleen]]* (1976), *[[Minun Afrikkani]]* (1985) ja *[[Tanssii susien kanssa]]* (1990). Hän on sanoittanut tunnuskappaleet viiteen *James Bond* -elokuvaan: *[[Pallosalama (elokuva)|Pallosalama]]* (1965),  *[[Timantit ovat ikuisia]]* (1971), *[[007 ja kultainen ase]]* (1974), *[[Huominen ei koskaan kuole]]* (1997) ja *[[Kun maailma ei riitä]]* (1999).

## Tunnettuja sanoituksia
*Tom Jones: ”Thunderball” (1965, säv. John Barry)
*Matt Monro: ”Born Free” (1966, säv. Barry)
*Lulu: ”To Sir with Love” (1967, säv. Mark London)
*Shirley Bassey: ”Diamonds Are Forever” (1971)
*Michael Jackson: ”Ben” (1972, säv. Walter Scharf)
*Lulu: ”The Man with the Golden Gun” (1974, säv. Barry)
*Marti Webb: ”Take That Look off Your Face” (1978, säv. Andrew Lloyd Webber)
*Sarah Brightman ja José Carreras: ”Amigos Para Siempre” (1992, säv. Lloyd Webber)
*k.d. lang: ”Surrender” (1997, säv. David Arnold ja David McAlmont)
*Garbage: ”The World Is Not Enough” (1999, säv. Arnold)

## Lähteet
Jesse Williams (yleisurheilija)

**Jesse Williams** (s. 27. joulukuuta 1983 Modesto) on yhdysvaltalainen korkeushypyn maailmanmestari.

Williams sijoittui Kingstonin alle 20-vuotiaiden MM-kilpailuissa 2002 neljänneksi tuloksella 221 cm. Hän karsiutui MM-kilpailujen loppukilpailusta Helsingissä 2005 ja Osakassa 2007. Hän sijoittui Valencian sisäratojen MM-kilpailuissa 2008 kuudenneksi, mutta karsiutui loppukilpailusta Pekingin olympialaisissa. IAAF:n yleisurheilufinaalissa hän oli kolmas  ja .

Williams sijoittui Dohan sisäratojen MM-kilpailuissa 2010 viidenneksi. Hän voitti maailmanmestaruuden Daegussa 2011 tuloksella 235. Istanbulin sisäratojen MM-kilpailuissa 2012 hän oli kuudes ja Lontoon olympialaisissa yhdeksäs. Hän karsiutui loppukilpailusta Moskovan MM-kilpailuissa 2013.

Williams on voittanut Yhdysvaltojen-mestaruuden ulkoradoilla 2008, 2010 ja 2011 sekä hallissa 2010, 2011 ja 2012. NCAA:n mestaruuden hän voitti sekä sisä- että ulkoradoilla 2005 ja 2006. Hän hyppäsi ennätyksensä 237 cm Eugenessa kesäkuussa 2011. Hallissa hän on hypännyt parhaimmillaan 236 Banská Bystricassa helmikuussa 2009.

## Lähteet
Yhdystie 12691

**Yhdystie 12691** on Satakunnassa sijaitseva yhdystie, joka on Säkylässä nimellä **Rantatie** ja Eurassa nimellä **Luvalahdentie**. Tie kulkee Lounais-Suomen suurimman järven, Pyhäjärven koillisrantaa myötäillen, ja Säkylässä tie on nähtävyystie.

## Lähteet
Helsingin aluetoimisto

**Helsingin aluetoimisto** oli yksi kolmesta Etelä-Suomen sotilasläänin aluetoimistosta.Helsingin aluetoimiston asiakaspalvelutilat sijaitsivat Helsingin Lauttasaaressa.

Vuosina 2012–2015 toimeenpannussa Puolustusvoimauudistuksessa sotilasläänit lakkautettiin ja silloiset aluetoimistot siirrettiin joukko-osastojen alaisiksi. Puolustusvoimauudistuksessa Helsingin aluetoimisto, Raaseporissa sijainnut Uudenmaan aluetoimisto sekä Tuusulassa sijainnut Itä-Uudenmaan aluetoimisto yhdistettiin vuonna 2015 nykyiseksi Uudenmaan aluetoimistoksi joka toimii Kaartin jääkärirykmentin alaisuudessa Helsingin Santahaminassa. Nykyinen Uudenmaan aluetoimisto, joka vastaa muun muassa Uudenmaan alueen asevelvollisten asioiden hoidosta.

## Lähteet
Itä-Uudenmaan aluetoimisto

**Itä-Uudenmaan aluetoimisto** oli Puolustusvoimien aluetoimisto, jonka toiminta-alue käsitti entisen Itä-Uudenmaan maakunnan kuntien lisäksi Tuusulan, Hyvinkään, Järvenpään, Keravan, Mäntsälän, Nurmijärven ja Pornaisen.

Aluetoimisto sijaitsi Tuusulassa ns. Taistelukoulun entisellä varuskunta-alueella.

Itä-Uudenmaan aluetoimisto lakkautettiin puolustusvoimauudistuksen yhteydessä. Sen alueella sijainneet kunnat kuuluvat nykyään Uudenmaan aluetoimiston alaisuuteen..

## Aluetoimiston vastuualueen kunnat
* Askola
* Lapinjärvi (ruots. Lappträsk)
* Loviisa (ruots. Lovisa)
**Liljendal vuoden 2009 loppuun
**Pernaja vuoden 2009 loppuun
**Ruotsinpyhtää vuoden 2009 loppuun
* Myrskylä (ruots. Mörskom)
* Porvoo (ruots. Borgå)
* Pukkila
* Sipoo (ruots. Sibbo)

## Vapaaehtoinen maanpuolustustyö

Aluetoimiston vastuualueella toimivat seuraavat ns. maakuntajoukot:

*Itä-Uudenmaan maakuntakomppania

*Keski-Uudenmaan maakuntakomppania

*Itä-Uudenmaan maanpuolustuspiiri

## Lähteet
Etelä-Karjalan aluetoimisto

**Etelä-Karjalan aluetoimisto** oli Itä-Suomen sotilasläänin esikuntaan liitetty asevelvollisuusasioita hoitanut aluetoimisto Lappeenrannassa vuosina 2008-2014.

## Historia
Aluetoimisto perustettiin 1. tammikuuta 2008 Lappeenrannassa maasotakoululla toiminta-alueenaan Etelä-Karjalan maakunta. Tehtävät aluetoimistolle luovutti lakkautettu Kymen sotilasläänin esikunta, joka oli vastannut Kymenlaakson ja Etelä-Karjalan maakunnista vuoden 2007 loppuun. Perustettaessa organisaatioon kuului päällikön lisäksi asevelvollisuussektori. Aluetoimisto oli hallinnollisesti osa Maasotakoulun operatiivista osastoa, minkä päällikkö oli samalla aluetoimiston päällikkö. Aluehallintoviranomaisena, asevelvollisuusasioissa ja viranomaisyhteistyötehtävissä toimisto oli Itä-Suomen sotilasläänin esikunnan alainen.

Vuoden 2015 puolustusvoimauudistuksessa päätettiin supistaa aluetoimistojen lukumäärää ja samalle jäljelle jäävät liitetään sotilasläänien lakkauttamisen myötä joukko-osastojen alaisuuteen. Etelä-Karjalan aluetoimisto lakkautettiin 31. joulukuuta 2014 ja sen toimintaa jatkoi Karjalan prikaatiin perustettu Kaakkois-Suomen aluetoimisto.

## Päälliköt
Aluetoimiston päälliköinä olivat:
*everstiluutnantti Kimmo Lindberg 1. tammikuuta 2008 - 13. helmikuuta 2009
*everstiluutnantti Hans Forsman 1. heinäkuuta 2009 - 31. elokuuta 2013
*everstiluutnantti Sami Takamaa 1. syyskuuta 2013 - 31. joulukuuta 2014

## Lähteet
* Tynkkynen, Pekka: Itä-Suomen sotilaslääni 2008-2014 - Idän lukko historiikki 
### Viitteet
Pohjois-Karjalan aluetoimisto

**Pohjois-Karjalan aluetoimisto** oli Itä-Suomen sotilasläänin esikunnan alainen asevelvollisuusasioita hoitanut aluetoimisto Joensuussa vuosina 2008-2014.

## Historia
Aluetoimisto perustettiin 1. tammikuuta 2008 Joensuussa Pohjois-Karjalan prikaatin esikuntaan toiminta-alueenaan Pohjois-Karjalan maakunta. Tehtävät aluetoimistolle luovutti lakkautettu Pohjois-Karjalan sotilasläänin esikunta, joka oli vastannut Pohjois-Karjalan maakunnasta vuoden 2007 loppuun. Pohjois-Karjalan prikaatin esikunnan operatiivisen osaston päällikkö oli samalla aluetoimiston päällikkö.

Vuoden 2015 puolustusvoimauudistuksessa päätettiin supistaa aluetoimistojen lukumäärää ja samalle jäljelle jäävät liitetään sotilasläänien lakkauttamisen myötä joukko-osastojen alaisuuteen. Pohjois-Savon aluetoimisto liitettiin 31. joulukuuta 2014 osaksi Kainuun prikaatia.

## Päälliköt
Aluetoimiston ainoana päällikkönä oli eversti Jouni Mattila.

## Lähde
*Tynkkynen, Pekka: Itä-Suomen sotilaslääni 2008-2014 - Idän lukko historiikki 

### Viitteet
Pohjois-Savon aluetoimisto

**Pohjois-Savon aluetoimisto** oli Savo-Karjalan sotilasläänin esikunnan ja vuodesta 2010 Itä-Suomen sotilasläänin esikunnan alainen asevelvollisuusasioita hoitanut aluetoimisto Kuopiossa vuosina 2008-2014.

## Historia
Aluetoimisto perustettiin 1. tammikuuta 2008 Kuopiossa toiminta-alueenaan Pohjois-Savon maakunta. Tehtävät aluetoimistolle luovutti lakkautettu Kuopion sotilasläänin esikunta, joka oli vastannut Pohjois-Savon maakunnasta vuoden 2007 loppuun.

Vuoden 2015 puolustusvoimauudistuksessa päätettiin supistaa aluetoimistojen lukumäärää ja samalle jäljelle jäävät liitetään sotilasläänien lakkauttamisen myötä joukko-osastojen alaisuuteen. Pohjois-Savon aluetoimisto liitettiin 31. joulukuuta 2014 osaksi Kainuun prikaatia.

## Päälliköt
Aluetoimiston päälliköinä olivat:
*eversti Jukka Hyttinen 1. tammikuuta 2008 - 31. joulukuuta 2009
*eversti Asko Muhonen 1. tammikuuta 2010 - 31. joulukuuta 2011
*majuri Pekka Ahonen 1. tammikuuta - 28. helmikuuta 2012
*everstiluutnantti Ensio Palosaari 1. maaliskuuta 2012 - 31. joulukuuta 2014

## Lähteet
* Tynkkynen, Pekka: Itä-Suomen sotilaslääni 2008-2014 - Idän lukko historiikki 
### Viitteet
Kaari (laki)

**Kaari** () on Ruotsissa ja Suomessa keskiajalta saakka käytössä ollut termi, jolla alun perin tarkoitettiin yleisen lain pääosastoja, mutta nykyisin sana esiintyy myös eräiden jotakin tiettyä oikeusalaa käsittelevien laajojen lakien nimissä.

Nimitys esiintyi jo keskiaikaisissa maakuntalaeissa sekä myöhemmin Maunu Eerikinpojan maanlaissa ja vuoden 1734 laissa.  Vuoden 1734 lain yhdeksästä kaaresta ovat kauppakaari ja rakennuskaari yhä eräiltä osin voimassa sekä Ruotsissa että Suomessa, Suomessa lisäksi oikeudenkäymiskaari (lyhenne OK), joskin useita kertoja suuresti muutettuna. Muut kaaret on molemmissa maissa korvattu uudemmilla laeilla, joista eräiden nimissä kuitenkin yhä esiintyy Ruotsissa ja jonkin verran Suomessakin sana kaari. Nimityksellä ei ole selvää oikeudellista merkitystä, mutta se ilmaisee, että kyseiseen lakiin on koottu jotakin oikeudenalaa koskevat keskeisimmät säännökset.

Suomessa säädettiin vuonna 2014 täysin uusi kaari, sähköistä viestintää koskeva tietoyhteiskuntakaari tietoyhteiskunnan korostuneen merkityksen sekä säädösten aiemman hajautuneisuuden vuoksi. Kesäkuussa 2018 tietoyhteiskuntakaaren nimi vaihtui laiksi sähköisen viestinnän palveluista. Myös vielä hallituksen esityksessä 161/2016 esiintyneestä liikennekaari-nimestä luovuttiin ja lain nimeksi tuli laki liikenteen palveluista.

Suomessa ovat nykyään voimassa vuonna 1965 säädetty perintökaari, vuonna 1994 säädetty maakaari ja vuonna 2007 säädetty ulosottokaari.  Vastaavan nimiset lait on säädetty myös Ruotsissa, jossa nykyisin ovat voimassa myös rikoslakia vastaava ''brottsbalken'' (rikoskaari) vuodelta 1962, *föräldrabalken* (vanhempainkaari) vuodelta 1949 ja *miljöbalken* (ympäristökaari) vuodelta 1998.

## Lähteet
Futsal-Kolmonen

** Futsal-Kolmonen ** on Suomen futsalin neljänneksi korkein sarjataso.

## Joukkueet kaudella 2021-2022

### Helsinki

#### Lohko 1

*Espoon Palloseura
*FC Elite/Lo Validos
*FC POHU/POhjolan HUrjin
*Grankulla IFK, Kauniainen
*Golden Futsal Team/Ydin, Espoo
*Hanko Futsal Club
*HIFK/2, Helsinki
*Kilo IF/3
*Kurvin Vauhti, Helsinki
*Nummelan Palloseura, Vihti
*Pallo-Pojat Juniorit/Edustus, Helsinki
*Pallo-Pojat/LeJa
*Toukolan Teräs, Helsinki
*Töölön Taisto/SiHy, Helsinki

#### Lohko 2

*AC Stoppi/Cherokee, Helsinki
*FC Kiffen/Broccoli, Helsinki
*FC Kontu/T Tähdet, Helsinki
*FC POHU, Helsinki
*FC Viikingit/Sekomo, Helsinki
*Herttoniemen Toverit, Helsinki
*Helsingin Ponnistus 
*Koivukylän Palloseura, Vantaa
*Kulps/SKC, Helsinki
*Laajasalon Palloseura/Kuninkaat, Helsinki
*Nouseva Laaka, Järvenpää
*Toukolan Teräs/US Hanuri, Helsinki
*Vantaa Futsal Club
*Zenith Myllypuro, Helsinki

### Itä
#### B (Kaakkois-Suomi)

*FC Parru, Lappeenranta
*Haminan Pallo-Kissat
*Lauritsalan Työväen Palloilijat/P17, Lappeenranta
*Lauritsalan Työväen Palloilijat/P17 Sininen, Lappeenranta
*Mikkelin Pallo-Kissat
*Ryökäleet, Lappeenranta

#### C1 (Keski-Suomi)

*Blue Eyes Team, Jyväskylä
*Jyväskylän Jalkapalloklubi-j/Cityketut
*Jyväskylän Komeetat/2
*Jämsänkosken Ilves/Oranssi
*Kampuksen Dynamo III, Jyväskylä
*Keuruun Pallo
*Petäjäveden Petäjäiset
*Rangers, Jyväskylä

#### C2 (Keski-Suomi)

*FC Huhtasuon Kisa, Jyväskylä
*FS Feeniks/2, Jyväskylä
*FC Vaajakoski/Cityketut, Jyväskylä
*Joutsan Seudun Pallo/2
*Jyväskylän Komeetat
*Kangasniemen Palloilijat -51
*Petäjäveden Petäjäiset/2

### Pohjoinen

*FC Kemi
*FC OPA/RetroStars, Oulu
*Juopulin Nuorisoseuran Urheilijat, Oulu
*Oulusalon Pallo Akatemia
*Oulun Jalkapalloklubi
*REAL OULU
*Villan Pojat, Oulu

### Länsi

#### Lohko A (Turku)

*FC Gaselle
*FC Ruskon Pallo
*Heinon Solja Futsal
*Kaarinan Palloseura
*KF Kosova 2
*Littoisten Työväen Urheilijat
*Nakkilan Nasta
*Piikkiön Palloseura 2
*Someron Voima 2
*Salon Vilpas
*SC Wolves
*Turun Pallo-Veikot

#### Lohko B (Tampere)

* AC Estudiantes/2
* Comeback FS
* Fenix FT
* Kangasalan Voitto
* Parkunmäen Apassit
* PJK/2
* Pispalan Ponnistus-79, Tampere
* Tahmelan Vesa

#### C1 (Vaasa)

*Alavuden Peli-Veikot
*FC Seinäjoki/2
*FCK International, Mustasaari
*Suvilahden Sisu Futsal
*VFU Allstars

## Lähteet
Göta kanal 2

**Göta kanal 2** on Pelle Sethin ohjaama ruotsalainen komediaelokuva. Elokuvassa ajetaan veneillä Götan kanavaa pitkin. 

## Rooleissa

## Aiheesta muualla
* 
*
Etelä-Savon aluetoimisto

**Etelä-Savon aluetoimisto** oli Itä-Suomen sotilasläänin esikunnan alainen asevelvollisuusasioita hoitanut aluetoimisto Mikkelissä vuosina 2008-2014. Se liitettiin 1. tammikuuta 2015 Karjalan prikaatiin, jolloin se lakkasi olemasta itsenäinen joukko-osasto.

## Historia
Aluetoimisto perustettiin 1. tammikuuta 2008 Mikkelissä toiminta-alueenaan Etelä-Savon maakunta. Tehtävät aluetoimistolle luovutti lakkautettu Mikkelin sotilasläänin esikunta, joka oli vastannut Etelä-Savon maakunnasta vuoden 2007 loppuun. Perustettaessa operatiivinen ja henkilöstösektori sijoitettiin Mikkelin keskustaan entiseen Suomen Pankin rakennukseen. Karkialammella entisellä Savon prikaatin varuskunta-alueella oli vielä Savon sotilassoittokunta sekä Mikkelin komendantin toimisto.

Vuoden 2015 puolustusvoimauudistuksessa päätettiin supistaa aluetoimistojen lukumäärää ja samalle jäljelle jäävät liitetään sotilasläänien lakkauttamisen myötä joukko-osastojen alaisuuteen. Etelä-Savon aluetoimisto lakkautettiin 31. joulukuuta 2014 ja liitettiin seuraavana päivänä Karjalan prikaatiin.

## Päälliköt
Aluetoimiston päälliköinä olivat:
*everstiluutnantti Ari Kuikka 1. tammikuuta 2008 - 31. joulukuuta 2009
*everstiluutnantti Arto Hokkanen 1. tammikuuta 2010 - 31. joulukuuta 2012
*everstiluutnantti Heikki Saarento 1. tammikuuta 2013 - 31. joulukuuta 2014

## Lähteet
* Tynkkynen, Pekka: Itä-Suomen sotilaslääni 2008-2014 - Idän lukko historiikki 

### Viitteet
Chiyono Hasegawa

**Chiyono Hasegawa** (, 20. marraskuuta 1896 – 2. joulukuuta 2011) oli kuollessaan vanhin japanilainen. Hän oli iältään 115 vuotta 12 päivää, ja kun Kama Chinen kuoli 2. toukokuuta 2010, hänestä tuli vanhin, jopa Aasian vanhimmaksi luotettavasti tiedetty henkilö ja maailman toiseksi vanhin yhdysvaltalaisen Besse Cooperin jälkeen. 

## Lähteet
Lichfieldin tuomiokirkko

**Lichfieldin tuomiokirkko** on ainoa englantilainen katedraali, jossa on kolme tornia. Se sijaitsee Lichfieldissa Englannissa. Tuomiokirkko kärsi pahoja vaurioita sisällissodassa, jolloin kaikki lasimaalaukset tuhoutuivat.

## Historia

Katedraalin historian katsotaan alkavan piispa Chad Mercialaisesta, joka siirsi piispanistuimen Lichfieldiin. Hänet on haudattu nykyisen rakennuksen alla sijaitsevaan anglosaksien aikaiseen kirkkoon.

## Lähteet

## Aiheesta muualla

*Katedraalin viralliset sivut
Ligue Professionnelle 1 -kausi 2011–2012

**[[Ligue Professionnelle 1]] -kausi 2011–2012** on Tunisian jalkapallon pääsarjan 57. kausi. Kausi alkoi 4. marraskuuta 2011 ja päättyi 3. lokakuuta 2012. Hallitsevana mestarina kaudelle lähti Espérance, joka myös voitti pääsarjan neljä pistettä ennen Bisertaa. Sarjan laajentumisen myötä edellisellä kaudella viimeiseksi jääneet AS Gabès ja ES Hammam-Sousse säilyivät sarjassa. Ligue 2:sta pääsarjaan nousivat US Monastir ja ES Beni Khalled.

Edellisen kauden keskeydyttyä Tunisian vallankumouksen myötä, se loppui vasta heinäkuussa. Tämän myötä kyseinen kausi aloitettiin marraskuussa, koska aikaisemmin sarja on alkanut heinäkuussa.

## Sarjataulukko




## Maalipörssi

## Lähteet
Futsal-ykkönen (naiset)

** Naisten Futsal-Ykkönen ** on naisten futsalin toiseksi korkein sarjataso. 

## Joukkueet kaudella 2021-2022

### Etelälohko (A)

*Esbo Bollklubb, Espoo
*FC Nokia/2
*MAD MAX, Valkeakoski
*Futsal Tawastia (FS Tawastia), Hattula
*Tampereen Ilves/2
*Lauttakylän Luja, Huittinen
*Mäntsälän Urheilijat
*PEPO, Lappeenranta 
*PiPS
*Porrassalmen Urheilijat -62, Mikkeli

### Pohjoislohko (B)

*AS Moon, Raahe
*FC Brändöpojkarna, Vaasa
*FC Seinäjoki
*Kampuksen Dynamo, Jyväskylä
*Liikunnan Riemu, Jyväskylä
*Limingan Pallokarhut
*Kaustisen Pohjan-Veikot
*Kuopion Palloseura 
*Kälviän Tarmo
*Toholammin Urheilijat
*FC Oulun Pallo

## Lähteet
Enamiinit

**Enamiinit** eli **alkenyyliamiinit** tai **vinyyliamiinit** ovat orgaanisia yhdisteitä. Ne ovat vinyylisiä amiineja eli aminoryhmään nähden α-asemassa oleva hiili muodostaa hiili-hiili-kaksoissidoksen. Rakennetta voidaan kuvata kaavalla R2NCR=CR2.

## Synteesi ja ominaisuudet
Enamiinit ovat tautomeerisia imiinien kanssa ja tämä tautomeria on samankaltainen keto-enolitautomerian kanssa, jossa tautomerisia yhdisteitä ovat enolien kanssa aldehydit tai ketonit. Stabiileimpia enamiineja ovat sekundäärisistä amiineista muodostuvat enamiinit, joissa typpeen ei ole liittynyt protonia. Myös primäärisistä amiineista johdetuissa yhdisteissä imiini on vallitseva tautomerinen muoto ja  vain pieni osa on enamiinina.

Enamiineja syntetisoidaan sekundaarisen amiinin ja aldehydin tai ketonin välisellä additioreaktiolla., jota seuraa veden ja protonin eliminaatio. Mekanismi muistuttaa imiinien muodostumisen mekanismia. Sekundäärisessä amiinissa on nukleofiilinen typpiatomi, joka hyökkää karbonyyliryhmän elektrofiiliseen hiiliatomiin ja muodostuu välituotteena niin kutsuttu karbinoliamiini eli hemiaminaali. Tämän jälkeen hydroksyyliryhmä protonoituu ja lohkeaa vetenä muodostaen iminiumkationin. Iminium-ionin typpiatomiin nähden α-asemassa olevasta hiilestä irtoaa protoni, jolloin muodostuu enamiini. Reaktiot ovat usein happokatalysoituja. Katalyyttinä voidaan käyttää myös esimerkiksi titaanitetrakloridia.

Sekä sykliset että asykliset ketonit tai aldehydit muodostavat sekundaaristen amiinien kanssa reagoidessaan enamiineja, erityisesti tutkittuja ovat sykloheksanonista johdetut enamiinit. Myös amiini voi olla syklinen tai avoketjuinen, mutta useimmiten käytettyjä ovat sykliset pyrrolidiini, piperidiini ja morfoliini.

Reaktioiltaan enamiinit muistuttavat enoleita ja enolaatteja ja voidaan pitää niiden typpianalogeina. Ne esimerkiksi alkyloituvat reagoidessaan alkyylihalogenidien kanssa ja asyloituvat reagoidessaan asyylihalogenidien kanssa. Alkylointi onnistuu käytettäessä suhteellisen voimakkaasti alkyloivia reagensseja. Aldehydeistä valmistetut enamiinit voivat alkyloitua hiiliatomin sijaan myös typpiatomista. Enamiineja pystytään alkyloimaan melko selektiivisesti. Enolaattien tavoin myös enamiinit reagoivat Michael-additiolla α,β-tyydyttymättömän karbonyyliyhdisteen kanssa. Tätä reaktiota nimitetään Storck-reaktioksi.

## Lähteet

## Aiheesta muualla
Näyttämötaiteen valtionpalkinto

**Näyttämötaiteen valtionpalkinto** on Suomen opetus- ja kulttuuriministeriön alaisuudessa toimivan Taiteen edistämiskeskuksen valtion näyttämötaidetoimikunnan vuodesta 1990 lähtien myöntämä tunnustus ”kolmen edellisen vuoden aikana valmistuneesta ansiokkaasta työstä tai pitkäaikaisesta ja ansiokkaasta toiminnasta (...) taiteenalan hyväksi”. Vuonna 2019 palkinnon arvo oli 14&nbsp;000 euroa. Vuosina 1993–1998 tämäkin valtionpalkinto oli korvattu Suomi-palkinnoilla.

## Palkitut
* 1990: Asko Sarkola
* 1991: Ritva Siikala
* 1992: Jouko Klemettilä
* 1993–1998: ks. Suomi-palkinto
* 1999: Pentti Siimes
* 2000: Ritva Valkama
* 2001: Vesa Vierikko
* 2002: Todellisuuden tutkimuskeskus
* 2003: Hannu Lindholm
* 2004: Ilkka Volanen
* 2005: Dick Idman, näyttelijä, ohjaaja
* 2006: Pirjo Valinen, Oulun kaupunginteatterin puvustaja ja lavastaja
* 2007: Laura Jäntti
* 2008: Mikko Roiha
* 2009: Seela Sella
* 2010: Skärgårdsteatern
* 2011: Ari-Pekka Lahti, Kokkolan kaupunginteatterin johtaja, näytelmäkirjailija ja ohjaaja
* 2012: Tea Ista
* 2013: Rakveren Teatteri, Teatteri Telakka ja Teatteri Vanha Juko
* 2014: Näytelmäkirjailijayhteisö Teksti
* 2015: DuvTeatern ja Kansallisteatterin pääjohtaja Mika Myllyaho
* 2016: Nukketeatteritaiteilijayhdistys Aura of Puppets ry
* 2017: Wauhaus ry, monitaiteinen taidekollektiivi
* 2018: dramaturgi Marja Louhija
* 2019: näytelmäkirjailija Heini Junkkaala
* 2020: esitystaiteen talo Mad House Helsinki (esittävien taiteiden valtionpalkinto)
* 2024: näyttelijä Marc Gassot (teatteritaiteen valtionpalkinto)

## Lähteet
RSA Tower

**RSA Tower** on pilvenpiirtäjä Montgomeryn kaupungissa Alabaman osavaltiossa Amerikan Yhdysvalloissa. Rakennuksessa on 22 kerrosta, ja se on 127 metriä korkea. Rakennuksen suunnitteli PH&J Architects -yhtiö ja se valmistui vuonna 1996. Toimistokäytössä olevan rakennuksen omistaa Retirement Systems of Alabama -yhtiö.

## Lähteet
Rinkū Gate Tower Building

**Rinkū Gate Tower Building** () on 256 metriä korkea pilvenpiirtäjä Izumi-Sanon kaupungissa Osakan prefektuurissa Japanissa. Siinä on 56 kerrosta, ja se valmistui vuonna 1996. Rakennus on tarkoitettu hotelli- ja toimistokäyttöön. Rakennuksessa on kaksi maanalaista kerrosta autoja varten.

## Lähteet

## Aiheesta muualla
Hap Day

**Clarence Henry "Happy" Day** (1. kesäkuuta 1901 Owen Sound, Ontario, Kanada – 17. helmikuuta 1990), tunnettu nimellä **Hap Day**, oli kanadalainen ammattijääkiekkoilija ja valmentaja. Hän pelasi 14 kautta National Hockey Leaguessa seuroinaan Toronto St. Pats, Toronto Maple Leafs ja New York Americans. Day toimi edustamiensa torontolaisseurojen kapteenina yhteensä 12 kautta. Kauden 1931–1932 päätteeksi hän pääsi juhlimaan mestaruutta, kun Maple Leafs voitti Stanley Cupin. Day lopetti pelaajauransa kauden 1937–1938 jälkeen.

Day jatkoi uraansa jääkiekon parissa toimimalla kaudet 1940–1950 Toronto Maple Leafsin päävalmentajana. Maple Leafs voitti Dayn johdolla yhteensä viisi Stanley Cup -mestaruutta. Seura voitti vielä yhden mestaruuden Dayn toimiessa Maple Leafsin apulais-GM:nä kaudella 1950–1951.

## Saavutuksia
* Hockey Hall of Fame 1961
* Stanley Cup 1932 (pelaajana)
* Stanley Cup 1942, 1945, 1947, 1948, 1949 (valmentajana)

## Lähteet
Antonios Naguib

*Hänen Autuutensa* **Antonios I Naguib** () (18. maaliskuuta 1935 El-Minia, Egypti – 28. maaliskuuta 2022) toimi Aleksandrian koptilaiskatolisena patriarkkana 2006–2013.

## Elämä

Naquib syntyi El-Miniassa, joka on yksi tärkeimmistä Egyptin koptilaisista kaupungeista.

Vuosina 1953 to 1958 Naquib opiskeli yleiskristillisessä seminaarissa Maadissa, Kairossa ja myöhemmin Rooman paavillisessa yliopistossa (*Pontificia Universitas Urbaniana*). Palattuaan Egyptiin hän sai koptilaiskatolisen kirkon pappisvihkimyksen 1960.  Toimittuaan vuoden Fikryakiassa Miniassa hän palasi Roomaan, jossa suoritti lisensiaatin tutkinnon teologiassa 1962 ja raamatunopissa 1964. Vuonna 1964 hänestä tuli eksegetiikan (Pyhien tekstien) professori Maadin seminaariin. Tällöin hän työskenteli protestanttisten ja ortodoksisten asiantuntijoiden kanssa Raamatun arabian käännöksen kanssa.

Vuonna 1977 hänestä tuli Minian piispa, jona hän toimi vuoteen 2002 asti. Hänet valittiin koko Koptilaiskatolisen kirkon johtajaksi eli Aleksandrian koptilaiskatoliseksi patriarkaksi 30. maaliskuuta 2006 seuraten tehtävästä eläkkeellä jäänyttä Stéphanos II Ghattasia. Patriarkka Antonios I Naquib sai piispainvihkimyksensä paavi Benedictus XIV:ltä 7. huhtikuuta 2006.

Paavi Benedictus XVI nimitti Vatikaanissa lokakuussa 2010 pidetyn Lähi-idän piispojen synodin piispainkokouksen sihteeriksi.

Naguip sai kardinaalin arvon paavilliselta konsistorilta 20. marraskuuta 2010, jolloin hänestä tuli ainut konklaavin äänioikeutettu jäsen idän katolisista kirkoista.

Lokakuun 13. päivänä 2011 Antonios I Naquib kehotti egyptiläisiä keskinäiseen veljeyteen uskonnollisista vakaumuksista riippumatta ja ilmaisi luottamuksensa maan väliaikaiseen hallitukseen sen jälkeen, kun oli raportoitu useista yhteenotoista armeijan ja mielenosoittajien välillä Kairossa sekä kristittyjen anomien rakennuslupien hylkäämisistä.

## Lähteet
B-luokka (sukellusvene, Norja)

**B-luokka** on Norjan  laivaston sukellusveneluokka, johon kuuluu kaikkiaan kuusi venettä.
 
## Alukset

## Lähteet
*
*
*

### Viitteet
Lasten Eurovision laulukilpailu 2012

**Lasten Eurovision laulukilpailu 2012** oli kymmenes Lasten Eurovision laulukilpailu. Kisat järjestettiin Amsterdamissa Alankomaissa 1. joulukuuta 2012. Alankomaat isännöi kilpailua myös vuonna 2007, joten Alankomaat on ensimmäinen maa, jossa kilpailu järjestetään toisen kerran. Bulgaria, Latvia, Liettua ja Makedonia vetäytyivät kisasta, samalla kun Albania, Azerbaidžan ja Israel osallistuivat ensimmäistä kertaa.

## Osallistujamaat

## Lähteet
RoboCop (täsmennyssivu)

**Robocop** tai **RoboCop** voi viitata seuraaviin:

* RoboCop, tuotesarja
** RoboCop (1987)
** RoboCop 2 (1990)
** RoboCop 3 (1993)
** RoboCop (2014)
* "RoboCop", Kanye Westin kappale
Jokohaman taidemuseo

**Jokohaman taidemuseo** () on taidemuseo Jokohaman kaupungissa Minato Mirai 21 -alueella Japanissa. Museo valmistui ja avattiin vuonna 1989. Museon taidekokoelmat koostuvat modernista taiteesta. Rakennus on 18 metriä korkea. Rakennuksen suunnitteli japanilainen arkkitehti Kenzo Tange. Museon tiloissa on myös ravintola. 

## Lähteet
Black Sails at Midnight

__NOTOC__
**Black Sails at Midnight** on skotlantilaisen power metal -yhtye Alestormin toinen studioalbumi. Albumi julkaistiin 27. toukokuuta 2009 Napalm Recordsin kautta.

Kuten ensimmäisellä studioalbumilla, rumpuraidat äänitti sessiorumpali Migo Wagner, mutta kiertuerumpalina toimi Ian Wilson. Albumilla esiintyy jousi- ja puhallinsoittimia sekä enemmän folk-soittimia vastapainoksi *[[Captain Morgan's Revenge]]* -albumin raskaammalle äänimaailmalle. Levyn erikoispainos sisälsi DVD:n yhtyeen live-esiintymisestä vuoden 2008 Wacken -metallifestivaaleilla.

## Kappaleet

# 
# 
# 
# 
# 
# 
# 
# 
# 
# 
# 

## Kokoonpano
* Christopher Bowes – laulu, kosketinsoittimet, tinapilli
* Dani Evans – kitarat, taustalaulu
* Gareth Murdock – basso, 
* Ian Wilson  – rummut, vibraslap, taustalaulu

## Arvostelut
* About.com: 
* Allmusic: 
* Imperiumi: 8-/10

## Lähteet

## Aiheesta muualla
* 
*
Motorola Solutions

**Motorola Solutions** on yhdysvaltalainen tietoliikennelaitteiden toimittaja.

## Historia
Motorola Solutions perustettiin tammikuussa 2011 Motorolan jakautuessa kahtia, joista toinen yhtiö oli Motorola Mobility.

Vuonna 2010 Nokia Siemens Networks osti Motorola Solutionsin langattomat verkkoliiketoiminnot. Hintaa kaupalle kertyi 1,2 miljardia dollaria.

Motorola Solutions osti Psionin vuonna 2012.

Vuonna 2015 Zebra Technologies osti Motorola Solutionsilta osuuden toiminnoista.

## Tuotteet
Yhtiö valmistaa tehtäväkriittisiä kommunikaatiojärjestelmiä viranomaiskäyttöön.

Motorola Solutions kehittää muun muassa kaksisuuntaista radiojärjestelmää ASTRO 25.

## Lähteet

## Aiheesta muualla
* Viralliset verkkosivut
Fiat Idea

**Fiat Idea** on Fiatin vuosina 2003–2016 valmistama pieni tila-automalli, joka perustuu tekniikaltaan toisen sukupolven Fiat Puntoon. Idean valmistus Euroopan markkinoille päättyi vuonna 2012, jolloin sen korvasi Fiat 500L. Brasiliassa valmistus kuitenkin jatkui vuoteen 2016 saakka. Fiat Ideaan pohjautuva ylellisempi malli on nimeltään Lancia Musa.

Vuoden 2006 Euro NCAP -kolaritestistä Idea sai tulokseksi neljä tähteä viidestä.

Syksyllä 2006 esiteltiin Etelä-Amerikan markkinoille maastokelposempi Idea Adventure, jossa oli korkeampi maavara ja koria suojaavia muoviosia.

Vuonna 2013 Idea sai uudenlaisen keulan ilmeen ja uuden kojetaulun. 

## Lähteet

## Aiheesta muualla
Panssarintorjuntakanuuna 25 K/34

**25 K/34** on ranskalaisvalmisteinen puoliautomaattinen panssarintorjuntatykki. Sen suunnittelija ja valmistaja oli Hotchkiss. Suomessa aseen nimi oli ”Kanuuna 25 K/34” tai ”Kanuuna 25 K/37”.

Kevyempi versio *Canon leger de 25 antichar SA-L modèle 1937* oli Suomessa nimeltään 25 K/37. Kummatkin tunnettiin Suomessa yleisesti nimellä Marianne.

Alkuperäinen ranskalainen nimi aseelle on *Canon leger de 25 antichar SA modèle 1934*. 
Tavallisesti käytettiin lyhennettä *canon de 25*. Britit käyttivät tykistä nimeä *25 mm Hotchkiss anti-tank gun.* Britit hankkivat tykkiä korvatakseen nopeasti omien QF 2pdr -tykkiensä riittämättömän tuotannon Ranskassa oleville joukoille.

## Käyttö Suomessa

Eversti Aladár Paasonen sai pääministerin kansliasta käskyn ostaa puolustusministeriön tilauksesta tykkejä Ranskalta 300 kappaletta ja niihin 300&nbsp;000 ammusta. Hänen onnistui saada 50 asetta. Niistä 40 saatiin maahan Norjan Trondheimin kautta. Jälkitoimitukseen jäi 10 asetta. Saksan miehitettyä Norjan keväällä 1940 aseiden tilanne oli epäselvä ja ne saapuivat maahan myöhemmin. 20 tykkiä ehti rintamalle muutamaksi viikoksi. Ase oli kevyenä helppo liikutella ja siinä oli erinomainen tähtäinkaukoputki, joka teki tykistä hyvin tarkan. Tämä korvasi jossakin määrin aseen heikohkoa tehoa.

Vuonna 1940 Saksasta saatiin Ranskasta saatuja sotasaalistykkejä, joista K/34-versiota oli 133 kpl ja K/37-versiota 67 kpl. Aseet siirrettiin varsinaisilta pst-joukoilta linnoitusjoukoille 1. heinäkuuta 1941.

## Ominaisuudet
Tykin versio kevyellä alustalla painoi 300 kg ja raskaampi versio 480 kg. Putken korotuskulma oli -5 - +15 astetta ja sivuliikkuma-ala 60 astetta.
Tykin kaliiperi oli 25 millimetriä X 194 mm. Kranaatti painoi 320 grammaa ja sen lähtönopeus oli 920 m/s.

Panssarikaranaatti oli kokovaippa-ammus, jossa oli teräsydin. Kranaatin läpäisy oli 30 asteen kulmassa 100 metrin etäisyydeltä 30 mm, 500 m 29 mm ja 20 mm 1000 metrin etäisyydeltä.

## Lähteet
*http://www.antitank.co.uk/25mm.htm
*http://forum.axishistory.com/viewtopic.php?t=60801
*
*

### Viitteet

## Aiheesta muualla
HMS Psilander

**HMS Psilander** (runkonumero 18) oli Ruotsin laivaston Psilander-luokan hävittäjä. Alus valmistui 1927 Pattisonin telakalla Napolissa Italian kuninkaallisen laivaston Sella-luokan aluksena, jonka Ruotsi osti 1940.

## Valmistus

Regia Marina tilasi Sella-luokan hävittäjän *RN Giovanni Nicoteran* Napolista Pattisonin telakalta, missä köli laskettiin vuonna 1925. Alus laskettiin vesille 29. tammikuuta 1926 ja se otettiin palvelukseen 8. tammikuuta 1927. Vuonna 1929 aluksen pääaseet vaihdettiin uusiin 120 millimetrin tykkeihin. Aluksen etukannelle asetettiin kaksiputkinen ja takakannelle kaksi yksiputkista.

## Ruotsin merivoimissa
Joulukuussa 1939 saapui Italiaan Ruotsista lähetystö, jonka tehtävänä oli selvittää mahdollisuudet sotalaivojen hankintaan. Matka johti maaliskuussa 1940 Psilander- ja Romulus-luokkien alusten ostamiseen. Kaikki ostetut alukset lähtivät 14. huhtikuuta La Speziasta Ruotsiin. Niiden matka kuitenkin keskeytyi Skaalefjordissa, kun Britannian kuninkaallinen laivasto pakotti alukset Kirkwalliin. Diplomaattisten keskustelujen jälkeen alukset pääsivät 1. heinäkuuta jatkmaan matkaansa ja saapuivat 10. heinäkuuta Göteborgiin.

Alus poistettiin palveluksesta 13. kesäkuuta 1947 ja romutettiin 1949 Karlskronassa.

## Lähteet
*
*
*

### Viitteet
Déli pályaudvar

**Budapest - Déli pályaudvar** () on rautatieasema Unkarin pääkaupungissa Budapestissä. Se on yksi Budapestin kolmesta päärautatieasemasta. Sieltä lähtee junia enimmäkseen Länsi-Unkariin ja Balatonille, mutta myös kansainvälistä liikennettä etelään Kroatiaan. 

Délin asema sijaitsee Budapestin I osa-alueella Krisztinavárosissa, ja se on Budan puolen suurin rautatieasema. Paikalla on ollut asema vuodesta 1861, mutta nykyinen asemarakennus on 1970-luvulta.

Délin asema on myös metron M2-linjan läntinen päätepiste joulukuusta 1972.

## Lähteet
*
*
*

### Viitteet
Pohjois-Makedonian maantiede

**Pohjois-Makedonia** sijaitsee sisämaassa Balkanilla ja on osa laajempaa Makedonian maantieteellistä aluetta, josta loppu jakautuu Kreikan, Bulgarian ja Albanian kesken. Makedonian tasavalta (25&nbsp;713 km2) kattaa runsaan kolmanneksen historiallisen Makedonian alueesta. Noin puolet alueesta (34&nbsp;411 km2) on Kreikan aluetta ja kymmenesosa Bulgarian.

Pohjois-Makedonia sijaitsee Šar- ja Rhodope-vuorten välissä Vardar-joen laaksossa. Makedonian etelärajalla sijaitsee kolme suurta järveä, jotka raja leikkaa kahtia &ndash; Ohrid, Prespa ja Dojran. Maan alue on seismisesti aktiivista ja siellä on ollut useita tuhoisia maanjäristyksiä, viimeisin vuonna 1963, jolloin pääkaupunki Skopje vaurioitui pahoin.

Pohjois-Makedonian kymmenen korkeinta vuorta ovat:

* Korab (2 765 m)
* Šar (2 747 m)
* Baba (2 601 m)
* Jakupica (2 540 m)
* Nidze (2 521 m)
* Ljuboten (2 498 m)
* Dešat (2 373 m)
* Galitšica (2 288 m)
* Stogovo (2 273 m)
* Jablanica (2 257 m)
- - - - - -
* Bistra (2 163 m)

Pohjois-Makedonian ilmastoon kuuluvat kylmät talvet ja lämpimät kesät. Ylänköalueilla on talvisin pitkään lunta. Skopjen tilastot edustavat maan tyypillistä ilmastoa melko hyvin. Siellä on heinä- ja elokuun keskimääräinen päivän ylin lämpötila noin 30 astetta, ja keskimääräinen alin joulukuusta helmikuuhun pakkasen puolella.

Ohridin alue kuuluu Unescon maailmanperintöluetteloon sekä luonto- että kulttuuriarvojen takia.

Pohjois-Makedoniassa on tavattu 330 lintulajia, joista kolmannes on muuttolintuja. Kahdeksan eläinlajia on suojeltu, niihin kuuluvat karhu, kultasakaali ja ilves. Susia sen sijaan pidetään haittaeläiminä, ja niitä surmataan vuosittain noin 350. Karhunmetsästys on kielletty vuonna 1996 ja hirvieläinten metsästystä on säännelty metsästysluvin, mutta niiden kantojen arvioidaan silti pienenevän.

## Lähteet
* 

### Viitteet

## Aiheesta muualla
Näyttö

**Näyttö** voi tarkoittaa
* näyttölaitetta esimerkiksi tietokoneessa tai puhelimessa,
* asuntoesittelyä huoneistovälityksessä,
* oikeudenkäyntiin liittyvää todistelua
* ammattiosaamisen osoittamista esimerkiksi näyttötutkinnossa tai auskultoinnissa.
Suohauta

***Suohon hautaaminen**, katso: suoruumis
*Leväluhdan suohauta, esihistoriallinen kalmisto Isossakyrössä
***Suohaudaksi** kutsutaan Kyllikki Saaren ruumiin löytöpaikkaa
***Suohauta** on myös suomalainen yhtye
Tapani Harviainen

**Juha Mauri Tapani Harviainen** (1. helmikuuta 1944 Kuopio – 28. syyskuuta 2024 Helsinki) oli suomalainen kielitieteilijä, joka oli erikoistunut heprean kieleen. Hän oli Helsingin yliopiston seemiläisten kielten ja kulttuurien professori vuosina 1985–2009. Harviainen teki koko työuransa Helsingin yliopiston palveluksessa: valmistuttuaan filosofian kandidaatiksi 1970 hän toimi aluksi tuntiopettajana. Väiteltyään tohtoriksi vuonna 1977 hän sai seemiläisten kielten dosentuurin, myöhemmin hän toimi vs. professorina 1983–1985 ja siitä lähtien oppiaineensa ordinariuksena. Professuurin nimenä oli aluksi seemiläisten kielten professori; sana kulttuuri lisättiin viran nimikkeeseen 1980-luvun lopulla.

Harviaisen väitöskirja käsittelee heprean kielen painottomien umpitavujen vokalisointia. Toinen hänen erityisalueensa on Liettuan ja Puolan karaiimi-yhteisön ja sen erityislaatuisen heprean ääntämistavan tutkimus.

Harviainen toimi asiantuntijajäsenenä raamatunkäännöskomiteassa, jonka valmistelema uusi suomenkielinen Kirkkoraamattu hyväksyttiin Suomen evankelis-luterilaisen kirkon kirkolliskokouksessa vuonna 1992. Lisäksi hän toimi useaan otteeseen Suomen itämaisen seuran puheenjohtajana. Harviainen kutsuttiin Suomalaisen Tiedeakatemian jäseneksi vuonna 1994.

## Teokset
* 
* 
* 
* 
* 
* 
* 
* 
* 
* 
* Harviainen, Tapani (johdanto, käännös ja selitykset): Tuomaan tekojen Helmihymni. Teoksessa: 
* 
* 

## Lähteet
* 

### Viitteet
Ulla Tillander-Godenhielm

**Edit Ulla Marita Tillander-Godenhielm** (o.s. **Tillander**; s. 12. toukokuuta 1937 Helsinki) on suomalainen ekonomi, kultaseppä ja tutkija.

Tillander-Godenhielmin isä oli A. Tillanderin kultasepänliikkeen johtaja Herbert Tillander ja isoisän isä yrityksen perustaja Aleksander E. Tillander. Tillander-Godenhielm valmistui diplomiekonomiksi vuonna 1963 ja filosofian maisteriksi 1995 ja väitteli Helsingin yliopistosta tohtoriksi vuonna 2005 aiheenaan *Venäjän keisarikunnan palkitsemisjärjestelmä*. Hän on kansainvälisesti arvostettu Fabergé-asiantuntija.

Ulla Tillander-Godenhielmin puoliso vuodesta 1968 oli diplomi-insinööri Lars-Petter Godenhielm (1940–2011).

## Teoksia
* 
* 
* 
* 

## Lähteet

## Kirjallisuutta
*
Scottish Rite Cathedral

**Scottish Rite Cathedral** on vapaamuurarien katedraali Indianapolisissa, Indianan osavaltiossa Yhdysvalloissa. Rakennuksen suunnitteli arkkitehti George F. Schreiber Euroopan goottilaisten katedraalien tyyliin. Schreiber oli itse vapaamuurari ja käytti rakennuksen suunnitelmissa ja mittasuhteissa paljon lukuja 3 ja 33, jotka ovat vapaamuurareille tärkeitä numeroita. Katedraalia alettiin rakentaa vuonna 1927, ja se valmistui vuonna 1929. Katedraali tuli maksamaan kolme miljoonaa dollaria.

Rakennukseen mahtuu kerralla noin 1&nbsp;200 ihmistä, ja se on 65 metriä korkea.

Vaikka rakennuksen nimi on "katedraali", se ei ole kristillinen kirkko, vaan vapaamuurarien kokoontumistila, jossa järjestetään myös häitä ja muita tilaisuuksia.

Skottilainen riitti "Scottish Rite" on yksi vapaamuurarien veljeskunnista.

## Lähteet

## Aiheesta muualla
Edna Gladney

**Edna Browning Kahly Gladney** (22. tammikuuta 1886 Milwaukee, Wisconsin – 2. lokakuuta 1961 Fort Worth, Texas) oli yhdysvaltalainen lasten oikeuksien puolestapuhuja. Hän avioitui vuonna 1906 Sam Gladneyn kanssa, jonka kanssa hän myöhemmin osti myllyn Wolfe Citystä, Texasissa. Aviomiehen keskittyessä yrityksen toimintaan, Edna Gladney alkoi ajaa Graysonin piirikunnan köyhäintalon asukkaiden olojen parantamista. Erityisen huolissaan hän oli köyhäintalon lasten asemasta ja hän sai heidät siirrettyä toiseen laitokseen.

Gladney perusti Shermaniin maksuttoman päiväkodin, jonka toiminnan hän rahoitti lahjoituksilla ja omilla rahoillaan. Myllyliiketoiminnan epäonnistuttua Gladney muutti yhdessä miehensä kanssa Fort Worthiin, jossa hän osallistui Texas Children's Home and Aid Societyn toimintaan, jonka ylitarkastaja hänestä tuli vuonna 1927. Gladneyn työn tuloksena Texasin osavaltiossa muun muassa poistettiin syntymätodistuksista maininta lapsen syntymisestä avioliiton ulkopuolella ja adoptoidut lapset saivat samat perintöoikeudet kuin perheen muutkin lapset sekä uudet syntymätodistukset. Texas Children's Home and Aid Society muutti vuonna 1950 nimensä Gladney Homeksi. Nykyiseltä nimeltään se on Gladney Center for Adoption. Gladney johti laitosta vuoteen 1960 saakka.

Edna Gladneyn elämästä kertova elokuva *[[Kukkia varjossa]]* valmistui vuonna 1941. Elokuvassa Gladneya näytteli Greer Garson.

## Lähteet
Thusis

**Thusis** on kunta Sveitsissä Graubündenin kantonissa. Muttenin kunta yhdistettiin Thusisiin vuoden 2018 alussa. Vuoden 2016 lopulla näissä kahdessa kunnassa oli yhteensä 3&nbsp;111 asukasta. Thusis sijaitsee Reinin toisen alkujoen Hinterrheinin sekä sen sivujoen Albulan laaksoissa.

## Liikenne
Valtatie 13 ja moottoritie A13 kulkevat Thusisin kautta. Rhätische Bahnin rautatie Chur – St. Moritz kulkee Thusisin kautta. Thusis on Albulan rautatien pohjoinen pääteasema.

## Lähteet
*

### Viitteet

## Aiheesta muualla
*
*
San Sebastiánin elokuvajuhlat

**San Sebastiánin elokuvajuhlat** (, ) ovat San Sebastiánin kaupungissa Espanjan Baskimaalla vuosittain syyskuussa järjestettävät elokuvajuhlat. 

Elokuvajuhlat on järjestetty vuodesta 1953 lähtien. Ensimmäisinä vuosina juhlat keskittyivät pelkästään espanjankielisiin elokuviin, mutta vuodesta 1955 alkaen ne ovat olleet avoimia eri kielisille elokuville.

Juhlien pääpalkinto on Kultainen simpukka, joka myönnetään parhaalle elokuvalle. San Sebastián on Euroopan vanhimpia ja suurimpia elokuvajuhlia.

## Lähteet

## Aiheesta muualla

* San Sebastián International Film Festival 
* San Sebastiánin elokuvajuhlat Internet Movie Database -sivustolla
Lars Palmén

**Lars Palmén** (22. marraskuuta 1929 Helsinki – 9. marraskuuta 2011) teki työuransa työeläkkeiden parissa ja oli sen ohella aktiivinen vaikuttaja sulkapalloilun edistämisessä Suomessa.

Palmén opiskeli matematiikkaa ja sai valmistuttuaan työpaikan vakuutusmatemaatikkona vakuutusyhtiö Kalevassa. Kun työeläkeyhtiö Kalervo 1962 perustettiin, hänet nimitettiin sen toimitusjohtajaksi. Myöhemmin eläkeyhtiöiden yhdistyessä hänestä tuli Varman varatoimitusjohtaja, joskin viime vaiheissa hänet syrjäytettiin käytännön työstä.

Palmén toi sulkapallon Suomeen ja oli mukana perustamassa lajiliittoa. Hän voitti kolme ensimmäistä sulkapallon miesten kaksinpelin Suomen-mestaruutta. Lisäksi hän saavutti seitsemän mestaruutta nelin- ja sekanelinpelissä.

Palmén toimi myös yleishyödyllisissä tehtävissä ja politiikan taustavaikuttajana.

## Lähteet
Henrik Ehrnrooth

**Henrik Ehrnrooth** viittaa seuraaviin henkilöihin:

*Henrik Ehrnrooth (s. 1954), MMK, DE, sijoittaja, muun muassa Otava-konsernin hallituksen puheenjohtaja
*Henrik Ehrnrooth (s. 1960), ratsastusvalmentaja, esteratsastaja
*Henrik Ehrnrooth (s. 1969), ekonomi, Kone Oyj:n toimitusjohtaja 2014–2023
Scott Brown (DJ)

**Scott Alexander Brown** (s. 28. joulukuuta 1972) on Glasgow’sta kotoisin oleva muusikko. Hänet tunnetaan Rave-musiikistaan, johon kuuluu mm. Happy hardcore, Hard trance, ja Gabber.

Hänen tunnetuimpia kappaleita ovat *Definition of a Bad Boy*, *Synthetic Dreams*, *Like An Angel* (Q-Tex), *Just Walk Away*, *Rock Rock On*, *Technophobia*, *Fly With You*, *Now Is The Time*, *Elysium*, *Neckbreaker*, *Boomstick*, *Fuzzy Muff*, *Turn Up The Music*, *Roll The Track* ja *Taking Drugs?*.

## Albumit
* The Theory of Evolution (1996)
* Future Progression (1998)
* Livewired (2008)
Cut remix

**Cut remix** () on alkuperäisestä kappaleesta lyhennetty versio. Kappaleista tehtäessä Radio edit -versiota, tehdään niistä yleensä ensiksi Cut remix, jossa leikataan mm. kitarasoolo ja intro pois tai lyhennetään niitä. Cut remixiin yritetään saada sopimaan varsinainen melodia ja kappaleen kohokohdat.

## Katso myös
* Remiksaus
* Elektroninen musiikki
HMS Romulus (1940)

**HMS Romulus** (runkonumerot 27) oli Ruotsin laivaston Romulus-luokan hävittäjä. Alus valmistui 1935 Regia Marinan Spica-luokan torpedoveneenä, jonka Ruotsi osti 1940.

## Valmistus
Alus laskettiin vesille 11. maaliskuuta 1936 Bacino e Scalin telakalla Napolissa nimettynä *RN Spicaksi* ja otettiin 30. toukokuuta 1935 Regia Marinan palvelukseen.

## Ruotsin merivoimissa
Joulukuussa 1939 saapui Italiaan Ruotsista lähetystö, jonka tehtävänä oli selvittää mahdollisuudet ostaa sotalaivoja. Matka johti maaliskuussa 1940 Psilander- ja Romulus-luokkien alusten hankintaan. Neljä ostettua alusta lähtivät 14. huhtikuuta La Speziasta. Niiden matka kuitenkin keskeytyi Skaalefjordissa, kun Britannian kuninkaallisen laivaston hävittäjät pakottivat alukset Kirkwalliin. Diplomaattisten keskustelujen jälkeen alukset pääsivät 1. heinäkuuta jatkamaan matkaansa ja ne saapuivat 10. heinäkuuta Göteborgiin.

Alus poistettiin palveluksesta 15. elokuuta 1958.

## Lähteet

*
*
*

### Viitteet
Chesterin tuomiokirkko

**Chesterin tuomiokirkko** () on Englannin kirkon Chesterin hiippakunnan tuomiokirkko. Kirkko on 950-luvulla perustetun anglosaksisen kappelin paikalla ja nykyisen rakennuksen varhaisimmat osat rakennettiin n. 1100. Kuningas Henrik VIII:n määräyksestä siitä tuli katedraali.

## Lähteet

## Aiheesta muualla
Itu (täsmennyssivu)

**Itu** tarkoittaa muun muassa seuraavaa:

* ITU, Kansainvälinen televiestintäliitto
* itu, kasvin kehitysvaihe
* Vaihtoehtoliike Itu, 1980-luvulla toiminut suomalainen poliittinen ja filosofinen järjestö
* Itu, paikkakunta São Paulossa
* itut, oromoihin kuuluva etninen ryhmä
* Itu-levy, levy-yhtiö.
* itu, topologinen rakenne
Boyd Gordon

**Boyd Gordon** (s. 19. lokakuuta 1983 Unity, Saskatchewan) on kanadalainen entinen jääkiekkoilija. Hän pelasi urallaan 13 kautta NHL-liigassa edustaen Washington Capitalsia, Phoenix Coyotesia, Edmonton Oilersia ja Philadelphia Flyersia.

## Ura
Gordon pelasi Kanadan nuorten pääsarjassa WHL-liigan Red Deer Rebelsissä neljä kautta vuosina 1999–2003. Kauden 2001–2002 päätteeksi Washington Capitals varasi Gordonin NHL:n varaustilaisuuden ensimmäisellä kierroksella. WHL-uran päätteeksi Gordon osallistui jääkiekon nuorten MM-kisoihin keväällä 2003, ja voitti Kanadan maajoukkueessa hopeaa.

Gordon siirtyi Washingtonin organisaatioon kaudella , jonka hän vietti osittain seuran farmijoukkueessa Portland Piratesissa. NHL-otteluita tulokkaalle kertyi 41. Seuraavan vuoden  ajan Gordon edusti Piratesia. Kaudella  Gordon jakoi taas peliajan NHL:n ja AHL:n välillä, tällä kertaa uuden farmijoukkueen Hershey Bearsin paidassa. Washingtonissa Gordon pelasi 25 ottelua.

Kaudella  Gordon vakiinnutti paikkansa Washingtonin kokoonpanossa, ja pelasi uransa tähänastisesti parhaan kauden. Gordon pelasi Washingtonissa vielä viisi seuraavaa kautta. Hän oli sivussa suurimman osan kaudesta  selkävamman vuoksi. Kauden  jälkeen Gordonin sopimus päättyi ja hänestä tuli vapaa pelaaja.

Gordon siirtyi kahden vuoden sopimuksella Phoenix Coyotesiin kaudeksi . Gordon pelasi ensimmäisellä sopimuskaudellaan 75 ottelua ja toisellaan 48 ottelua Coyotesissa. Hän teki kesällä 2013 kolmivuotisen sopimuksen Edmonton Oilersin kanssa. Gordon pelasi kaksi kautta sopimuksestaan Oilersissa, kunnes kesällä 2015 Coyotes hankki hänet takaisin Oilersista vaihdossa Lauri Korpikoskeen. Hänen aloitusprosenttinsa 55,9 oli kaudella 2014–2015 koko liigan 11:nneksi paras.

Arizona Coyotesissa Gordon pelasi 65 ottelua kaudella 2015–2016. Seuraavaksi kaudeksi hän siirtyi Philadelphia Flyersiin, jonka kanssa hän teki sopimuksen lesällä 2016.

## Saavutukset
* 2001 Memorial Cup (Red Deer Rebels)
* 2002–2003 WHL Brad Hornung Trophy
* 2005–2006 AHL Calder Cup (Hershey Bears)

## Lähteet

## Aiheesta muualla
Nicotine Anonymous

**Nicotine Anonymous** (NicA) on kahdentoista askeleen ohjelmaan perustuva ohjelma henkilöille, jotka pyrkivät tupakoinnin lopettamiseen ja haluavat pidättäytyä nikotiinista. Toukokuussa 2008 kokouksia järjestettiin 38:ssä maassa. Suurin osa niistä pidettiin Yhdysvalloissa, jota seurasivat Kanada, Brasilia, Australia ja Iso-Britannia.

Ensimmäiset kokoukset tupakoinnin lopettajille järjestettiin Kaliforniassa vuonna 1982. Liike toimi alun perin Los Angelesissa, ja pian San Franciscossa käynnistettiin toisen ryhmän toiminta itsenäisesti. Vuonna 1986 konferenssissa Bakersfieldissä perustettiin virallisesti toveriseura Smokers Anonymous, jonka nimi myöhemmin muutettiin Nicotine Anonymousiksi. Lyhenne NicA virallistettiin vuonna 2000.

## Aiheesta muualla
* Viralliset sivut
Keijukalat

**Keijukalat** (Grammatidae) on luikerokaloihin kuuluva kalaheimo. Heimon lajeja tavataan trooppisista vesistä Atlantin länsiosista. Useita keijukalalajeja pidetään myös riutta-akvaarioissa.

## Lajit ja anatomia
Keijukalojen heimoon kuuluu 2 sukua ja lähteestä riippuen 9&ndash;12 lajia. Lajeja ovat muun muassa keijukala (*Gramma loreto*), surukeijukala (*Gramma melacara*), kultakeijukala (*Lipogramma klayi*) ja aurinkokeijukala (*Lipogramma trilineatum*). Kooltaan ne ovat pienehköjä ja saavuttavat korkeintaan noin 10&nbsp;cm:n pituuden. Ruumiinrakenteeltaan ne ovat pitkulaisia kaloja. Keijukalojen selkäevä ja pyrstöevä ovat pitkät. Myös rintaevät ovat pitkähköt ja niissä on yksi piikki. Lajien silmät ja suu ovat kookkaat. Keijukalalajien tyypillinen piirre on, että kylkiviivaa ei ole tai se on katkonainen. Keijukalat ovat hyvin värikkäitä kaloja ja usein väriyhdistelmien kontrasti on voimakas.

## Levinneisyys ja elintavat
Keijukalalajeja tavataan trooppisista vesistä Atlantin länsiosista. Ne elävät koralliriutoilla aina 350 metrin syvyyteen merenpinnasta. Kalat liikkuvat usein pienissä parvissa tai piilottelevat kivien ja korallien koloissa. Keijukalojen ravinto koostuu pienistä planktoneliöistä, mutta ne voivat syödä myös muiden kalojen ulkoloisia. Matalissa vesissä elävät *Gramma*-suvun lajit, kuten keijukala ja *Gramma brasiliensis* ovat suosittuja riutta-akvaarioiden kaloja, mutta syvemmällä eläviä lajeja pidetään harvemmin akvaarioissa.

## Lähteet